प्रणब दा के निधन पर इंडिया टीवी के Editor-in-Chief रजत शर्मा ने दुख जताया, कहा-राजनीति का एक  युग समाप्त हो गया
पूर्व राष्ट्रपति और देश के सर्वोच्च नागरिक सम्मान भारत-रत्न से नवाजे गए प्रणब मुखर्जी का सोमवार को 84 साल की उम्र में निधन हो गया। उनके निधन पर इंडिया टीवी के चेयरमैन रजत शर्मा ने उनको श्रद्धांजलि दी।
नई दिल्ली: पूर्व राष्ट्रपति और देश के सर्वोच्च नागरिक सम्मान भारत-रत्न से नवाजे गए प्रणब मुखर्जी का सोमवार को 84 साल की उम्र में निधन हो गया। उनके निधन पर इंडिया टीवी के चेयरमैन रजत शर्मा ने उनको श्रद्धांजलि दी। उन्होंने ट्वीट किया, "प्रणब मुखर्जी के साथ राजनीति का एक  युग समाप्त हो गया। उन्होंने आप की अदालत के 21 साल के समारोह में जो कहा वो आज भी मेरे कानों में गूंजता है - Don’t change your role. You be the public prosecutor for the people of india - मैं उनकी बात हमेशा याद रखूंगा... विनम्र श्रद्धांजलि।"बता दें कि प्रणब मुखर्जी दिल्ली के आर्मी हॉस्पिटल में भर्ती थे। इसी महीने उनकी ब्रेन सर्जरी हुई थी। कुछ दिन पहले उनके फेफड़े में इंफेक्शन बढ़ने से उनको वेंटिलेटर सपोर्ट पर रखा गया था। आज प्रणब दा ने हमेशा-हमेशा के लिए आंखे मूंद ली।